

**Азаматтарды аудандық шақыру учаскелеріне тіркеу туралы**

***Күшін жойған***

Оңтүстік Қазақстан облысы Мақтаарал ауданы әкімдігінің 2010 жылғы 15 желтоқсандағы N 1100 Қаулысы. Оңтүстік Қазақстан облысы Мақтаарал ауданының Әділет басқармасында 2010 жылғы 27 желтоқсанда N 14-7-130 тіркелді. Қолданылу мерзімінің аяқталуына байланысты қаулының күші жойылды - Оңтүстік Қазақстан облысы Мақтаарал ауданы әкімдігінің 2011 жылғы 16 мамырдағы N 2700 хатымен

      Ескерту. Қолданылу мерзімінің аяқталуына байланысты қаулының күші жойылды - Оңтүстік Қазақстан облысы Мақтаарал ауданы әкімдігінің 2011.05.16 N 2700 хатымен.

      Қазақстан Республикасының 2001 жылғы 23 қаңтардағы "Қазақстан Республикасындағы жергілікті мемлекеттік басқару және өзін-өзі басқару туралы" Заңының 31-бабының 1-тармағының 8-тармақшасына және Қазақстан Республикасының 2005 жылғы 8 шілдедегі "Әскери міндеттілік және әскери қызмет туралы" Заңының 17-бабына сәйкес аудан әкімдігі **ҚАУЛЫ ЕТЕДІ:**

      1. Тіркелетін жылы 17 жасқа толатын еркек жынысты азаматтарды, 2011 жылдың қаңтар-наурызда аудандық Қорғаныс істері жөніндегі бөліміне (Ә.Аяпов-келісім бойынша) шақыру учаскесінде тіркеуден өткізу ұсынылсын.

      2. Азаматтарды аудандық шақыру учаскелеріне тіркеуді ұйымшылдықпен және сапалы өткізу мақсатында мына төмендегі құрамда шақыру комиссиясы құрылсын:

|  |  |
| --- | --- |
| Аяпов Әкім Серікбайұлы | -аудандық Қорғаныс істері жөніндегі бөлімінің бастығы, комиссия төрағасы (келісім бойынша); |
| Есенбеков Пердеш | -ауданның ішкі саясат бөлімінің бастығы, комиссия төрағасының орынбасары; |
| Қалдыбаев Мұрат Қалтұрсынұлы | -аудандық ішкі істер басқармасы бастығының орынбасары (келісім бойынша);  |
| Байжанов Бораш | -Мырзакент емханасының терапевт дәрігері, медициналық сараптау комиссиясының төрағасы (келісімі бойынша); |
| Досымбетова Халима | -аудандық қорғаныс істері жөніндегі бөлімінің әскерге шақырылушылармен жұмыс жүргізу жөніндегі инспекторы, комиссия хатшысы (келісімі бойынша). |

      3. Қала, кенттер, ауылдық округтер әкімдері және ұйымдардың басшылары 2010 жылдың 29 желтоқсанға дейін аудандық Қорғаныс істері жөніндегі бөліміне тіркеуге жататын жастардың тізімін тапсыру ұсынылсын.

      4. Аудандық емхананың бас дәрігері (Б.Ақылбеков – келісім бойынша):

      1) шақыру учаскелеріне тіркелу кезінде азаматтардың әскери қызметке дайындық деңгейін анықтау үшін медициналық комиссиядан өткізу жұмыстарын ұйымдастыру ұсынылсын;

      2) комиссия жұмыстары біткенге дейін комиссиядағы дәрігерлер мен медбикелерді тіркеу жөніндегі комиссияның жұмыс уақытында, негізгі жұмыс орны мен атқаратын қызметі сақтала отырып, жұмыстан босату ұсынылсын.

      5. Аудандық білім бөлімі (Қ.Бапаев):

      1) аудандық Қорғаныс істері жөніндегі бөлімге мектептердегі жастарды тіркеуді ұйымшылдықпен өткізуді қамтамасыз ету тапсырылсын;

      2) көрсетілген мерзімге тіркеуден өтетін жастардың тізімін, құжаттарын әскери комиссариатқа жіберілуін мектеп директорларына тапсырсын.

      6. Аудандық ішкі істер басқармасы (М.Қалдыбаев – келісім бойынша):

      1) тергеу жұмыстарына және қылмыстық істерге тартылған 17 жасқа толатын азаматтардың тізімін аудандық Қорғаныс істері жөніндегі бөліміне тапсыру ұсынылсын;

      2) әскерге шақыру учаскелеріне тіркеуден жалтарып жүргендерді іздеу және әскерге шақыру учаскелеріне оларды жеткізу жөніндегі жұмыстарын ұйымдастыру ұсынылсын.

      7. Аудандық Қорғаныс істері жөніндегі бөлімі (Ә.Аяпов – келісім бойынша):

      1) Қазақстан Республикасы Қарулы Күштеріне әскери-техникалық мамандықтар бойынша азаматтарды даярлау және жоғары әскери оқу орындарына түсу үшін кандидаттарды іріктеу жұмыстарын жүргізу ұсынылсын;

      2) азаматтарды дер кезінде тексерілуін және емделуін қамтамасыз ету мақсатында қажетті дәрі-дәрмекке және дәрігерлік құрал-жабдықтарға қаралған қаржыны қамтамасыз ету ұсынылсын;

      3) тіркеу қорытындылары туралы мәліметті аудан әкіміне 2011 жылдың 8 сәуіріне дейін тапсыру ұсынылсын.

      8. Осы қаулы ресми жарияланған күнінен бастап күнтізбелік он күн өткеннен кейін қолданысқа енгізіледі.

      9. Осы қаулының орындалуын бақылау аудан әкімінің орынбасары А.Ешанқұловаға жүктелсін.

*Аудан әкімі                                С.Тұрбеков*

*КЕЛІСІЛДІ:*

*Аудандық Қорғаныс істері жөніндегі*

*бөлімінің бастығы                          Ә.С.Аяпов*

*15 желтоқсан 2010 жыл*

*Аудандық ішкі істер басқармасы*

*бастығының орынбасары                      М.Қ.Қалдыбаев*

*15 желтоқсан 2010 жыл*

*Аудандық емхананың бас дәрігері            Б.Ж.Ақылбеков*

*15 желтоқсан 2010 жыл*

*Мырзакент емханасының терапевт дәрігері    Б.Байжанов*

*15 желтоқсан 2010 жыл*

 © 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК